วิลเมนต์ ลีออง

วิลเมนต์ เหลียง () หรือ วิลเมนต์ ลีออง ชื่อจีนว่า เหลียง ชื่ออาน หรือ เหลิ่ง ไสอง (;  ; เกิด 13 ตุลาคม พ.ศ. 2514) เป็นเชฟชาวสิงคโปร์ผู้อาศัยและทำงานอยู่ในประเทศไทย ผู้อำนวยการภาคพื้นทวีปเอเชีย และกรรมการบริหารสมาคมเชฟโลก ประจำปี ค.ศ. 2022 – 2026 ผู้ก่อตั้งสถาบันไทยแลนด์ คิวลิแนรี อะคาเดมี (Thailand Culinary Academy) และเป็นกรรมการและพิธีกรในรายการแข่งขันทำอาหารหลายรายการ นอกจากนี้เขายังเคยเป็นหุ้นส่วนและเจ้าของร้านอาหาร Coal Bistro แต่ปัจจุบันได้ขายหุ้นทั้งหมดแล้ว 

 ชีวิตช่วงต้น 
วิลเมนต์เกิดเมื่อวันที่ 13 ตุลาคม พ.ศ. 2514 ที่ประเทศสิงคโปร์ ในครอบครัวที่ยากจน พ่อเป็นพ่อค้าขายผลไม้ แม่เป็นแม่บ้าน มีพี่น้อง 5 คน ตนจบการศึกษาเพียงชั้น S3 (เทียบได้กับชั้นมัธยมศึกษาปีที่ 3 ของไทย)  หลังจากนั้นเมื่ออายุ 16 ปี วิลเมนต์ได้ออกจากบ้านและเลือกทำงานในห้องครัวร้านอาหาร โดยมองว่าการทำงานในห้องครัวร้านอาหารจะไม่มีวันอดตาย นอกจากนี้ยังเคยเรียนด้านการทำอาหารแต่เรียนเพียง 9 เดือนก็หยุดไป ต่อมาได้เข้าทำงานเป็นเด็กล้างจานที่โรงแรม Raffles Hotel ก่อนเลื่อนขึ้นเป็นผู้ช่วยเชฟก่อนลาออกไป ต่อมาได้เปิดร้านขายขนมปัง แต่เกิดวิกฤตการณ์การเงินในเอเชีย พ.ศ. 2540 ทำให้เกิดปัญหาด้านค่าใช้จ่าย จึงต้องปิดร้านไปพร้อมกับหนี้สินประมาณ 10,000,000 บาท ด้วยความเครียด วิลเมนต์จึงเกือบตัดสินใจกระทำอัตวินิบาตกรรมด้วยการเดินลงทะเล แต่มีผู้ชายสูงอายุเตือนสติเขาไว้ 

 เส้นทางอาชีพ 
วิลเมนต์กลับมาทำงานที่โรงแรม Raffles Hotel สาขาในประเทศกัมพูชา และต่อมาได้เข้าทำงานในร้านอาหารที่เปิดสาขาในประเทศไทย จากนั้นได้ก่อตั้งสถาบันไทยแลนด์ คิวลิแนรี อะคาเดมี (Thailand Culinary Academy) ขึ้นในปี พ.ศ. 2553 เพื่อส่งเสริมการพัฒนาวงการเชฟมืออาชีพในไทยในการแข่งขันระดับโลกและฝึกฝนเชฟไทยไปด้วย นอกจากนี้เขายังเคยเป็นหุ้นส่วนร้าน Coal Bistro แต่ปัจจุบันได้ขายหุ้นทั้งหมดของเขาแล้ว 

 ผลงาน 
 รายการโทรทัศน์ 
 ปี พ.ศ. รายการ บทบาท ออกอากาศ หมายเหตุ 2556 จูเนียร์ มาสเตอร์เชฟ ไทยแลนด์ กรรมการรับเชิญ ช่อง 3 2560 ท็อปเชฟไทยแลนด์ (ฤดูกาลที่ 1) หัวหน้ากรรมการ ช่องวัน 31  2561–2562 ท็อปเชฟไทยแลนด์ (ฤดูกาลที่ 2)  2562–2563 ท็อปเชฟไทยแลนด์ (ฤดูกาลที่ 3)  2566 ท็อปเชฟไทยแลนด์ (ปี 2023) ช่อง 7HD  มาสเตอร์เชฟไทยแลนด์ ซีซันที่ 6 กรรมการรับเชิญ รับเชิญในตอนที่ 15-16 Bid Coin Chef สุดยอดเชฟหักเหลี่ยมโหด (ฤดูกาลที่ 2) รับเชิญในตอนที่ 1 2567 เฮลล์คิทเช่นไทยแลนด์ (ฤดูกาลที่ 1) หัวหน้าเชฟ  มาสเตอร์เชฟจูเนียร์ไทยแลนด์ (ฤดูกาลที่ 3) กรรมการรับเชิญ รับเชิญในตอนที่ 2 The Restaurant War Thailand ศึกพ่อค้าซ่าแม่ค้าแซ่บ (ฤดูกาลที่ 1) ครูใหญ่  2568 มาสเตอร์เชฟ: เดอะ โพรเฟสชันนัลส์ ไทยแลนด์ กรรมการรับเชิญ รับเชิญในตอนที่ 1 และ 12 The Restaurant War Thailand ศึกพ่อค้าซ่าแม่ค้าแซ่บ (ฤดูกาลที่ 2) ครูใหญ่  เชฟกระทะเหล็ก ประเทศไทย ปะทะ เอเชีย กรรมการหลัก  เฮลล์คิทเช่นไทยแลนด์ (ฤดูกาลที่ 2) หัวหน้าเชฟ  2569 The Restaurant War Thailand ศึกพ่อค้าซ่าแม่ค้าแซ่บ (ฤดูกาลที่ 3) ครูใหญ่ 

 ร้านอาหาร 
 COAL Bistro (ยกหุ้น)
 Bar Mee (ปิด)
 โฆษณา 
 น้ำปลาเมกาเชฟ (พ.ศ.2568) 

แหล่งอ้างอิง

หมวดหมู่:บุคคลที่เกิดในปี พ.ศ. 2514
หมวดหมู่:บุคคลที่ยังมีชีวิตอยู่
หมวดหมู่:เชฟชาวสิงคโปร์
หมวดหมู่:ชาวสิงคโปร์ในประเทศไทย
หมวดหมู่:นักโภชนาการ